CELEX: 52017PC0065
Language: el
Date: 2017-02-08
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη Μεικτή Επιτροπή ΕΕ-Mεξικού όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 8.2.2017
            COM(2017) 65 final
            2017/0021(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη Μεικτή Επιτροπή ΕΕ-Mεξικού όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Η συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, υπογράφηκε στις Βρυξέλλες στις 8 Δεκεμβρίου 1997. Οι διατάξεις ελευθέρωσης του εμπορίου καθορίστηκαν στην απόφαση αριθ. 2/2000 του Μεικτού Συμβουλίου ΕK-Μεξικού που συστάθηκε δυνάμει της συμφωνίας (εφεξής «απόφαση αριθ. 2/2000»).
            
            
            
               Το παράρτημα III της απόφασης αριθ. 2/2000 του Μεικτού Συμβουλίου ΕK-Μεξικού σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας, ορίζει τους κανόνες καταγωγής για τα καταγόμενα από την επικράτεια των μερών της συμφωνίας προϊόντα. Ο κατάλογος των επεξεργασιών ή των μεταποιήσεων που απαιτείται να διενεργούνται σε μη καταγόμενες ύλες, ώστε το παραχθέν προϊόν να μπορεί να αποκτήσει χαρακτήρα καταγωγής, οι «ειδικοί κανόνες ανά προϊόν», περιλαμβάνεται στο προσάρτημα ΙΙ του παραρτήματος ΙΙΙ της απόφασης αριθ. 2/2000. 
            
            
            
               Παρέκκλιση από τους ειδικούς κανόνες ανά προϊόν προβλεπόταν στις σημειώσεις 2 και 3 του προσαρτήματος ΙΙα του παραρτήματος ΙΙΙ της απόφασης αριθ. 2/2000 για ορισμένα χημικά προϊόντα που υπάγονται στις κλάσεις 2914 και 2915 του Εναρμονισμένου Συστήματος (ΕΣ). Η εν λόγω παρέκκλιση εφαρμόστηκε αρχικά μέχρι τις 30 Ιουνίου 2003 και στη συνέχεια η ισχύς της ανανεώθηκε τρεις φορές· μέχρι τις 30 Ιουνίου 2006, με την απόφαση αριθ. 1/2004 της Μεικτής Επιτροπής ΕΕ-Μεξικού, μέχρι τις 30 Ιουνίου 2009 με την απόφαση αριθ. 1/2007 της Μεικτής Επιτροπής ΕΕ-Μεξικού και μέχρι τις 30 Ιουνίου 2014 με την απόφαση αριθ. 1/2010 της Μεικτής Επιτροπής ΕΕ-Μεξικού. Στη συνέχεια η παρέκκλιση κατέστη παρωχημένη.
            
            
            
               Το Μεξικό και η Ευρωπαϊκή Ένωση συμφώνησαν να επαναφέρουν τους ειδικούς κανόνες ανά προϊόν που περιλαμβάνονταν στην παρέκκλιση που προβλεπόταν στις σημειώσεις 2 και 3 του προσαρτήματος ΙΙα του παραρτήματος ΙΙΙ της απόφασης αριθ. 2/2000, με αναδρομική ισχύ από την 1η Ιουλίου 2014 και για περιορισμένη περίοδο έως τις 31 Δεκεμβρίου 2019. Επιπλέον, το Μεξικό και η Ευρωπαϊκή Ένωση συμφώνησαν επί ορισμένων πιο σύγχρονων εναλλακτικών ειδικών κανόνων ανά προϊόν. 
            
            
            
               Η εφαρμογή των τροποποιήσεων των ειδικών κανόνων ανά προϊόν θα γίνει αναδρομικά από την 1η Ιουλίου 2014, ημερομηνία κατά την οποία έπαυσε να ισχύει η προηγούμενη απόφαση της Μεικτής Επιτροπής ΕΕ-Μεξικού. Για να καταστεί δυνατή η εν λόγω αναδρομική εφαρμογή, η προθεσμία προσκόμισης απόδειξης καταγωγής υπό μορφή πιστοποιητικού κυκλοφορίας εμπορευμάτων EUR.1 ή δήλωσης τιμολογίου παρατάθηκε από 2 σε 3 έτη για τα σχετικά χημικά προϊόντα που εισήχθησαν στην Ευρωπαϊκή Ένωση από την 1η Ιουλίου 2014 έως τις 30 Ιουνίου 2015.
            
            
               •Συνοχή με ισχύουσες διατάξεις στον τομέα πολιτικής
            
            
               
                  Οι τροποποιήσεις των ειδικών κανόνων ανά προϊόν για τα χημικά προϊόντα που υπάγονται στις κλάσεις 2914 και 2915 του ΕΣ είναι σύμφωνες με την επικαιροποίηση της συμφωνίας ΕΕ-Μεξικού, η οποία αποσκοπεί να αποσαφηνίσει και να απλουστεύσει τους κανόνες καταγωγής.
               
            
            
               •Συνοχή με άλλες πολιτικές της Ένωσης
            
            
               
                  Άνευ αντικειμένου.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Δεδομένου ότι η πρόταση αφορά την εμπορική πολιτική της Ευρωπαϊκής Ένωσης, η κατάλληλη νομική βάση είναι το άρθρο 207 (ειδικότερα η παράγραφος 4 πρώτο εδάφιο) σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης.
               
            
         
         
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               
                  Η πρόταση εμπίπτει στην αποκλειστική αρμοδιότητα της Ευρωπαϊκής Ένωσης. Ως εκ τούτου δεν ισχύει η αρχή της επικουρικότητας.
               
            
            
               •Αναλογικότητα
            
            
               
                  Η πρόταση δεν υπερβαίνει όσα είναι αναγκαία ή κατάλληλα για την επίτευξη των επιδιωκόμενων αποτελεσμάτων.
               
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
            
            
               •Διαβουλεύσεις με τα ενδιαφερόμενα μέρη
            
            
               
                  Άνευ αντικειμένου. Η παρούσα πρόταση εισάγει τροποποιήσεις για την επικαιροποίηση προηγούμενου κειμένου.
               
            
            
               •Συλλογή και χρήση εμπειρογνωσίας
            
            
               
                  Ζητήθηκε εξωτερική εμπειρογνωσία από εμπορικούς οργανισμούς, οι οποίοι επιβεβαίωσαν τα οφέλη των απλούστερων και πιο ευέλικτων ειδικών κανόνων ανά προϊόν. 
               
            
            
               •Εκτίμηση επιπτώσεων
            
            
               
                  Η παρούσα πρόταση εισάγει τροποποιήσεις σε ισχύουσα διμερή εμπορική συμφωνία. Δεν προκύπτει θέμα εξέτασης εναλλακτικών δράσεων.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Η δυνητική επίπτωση στον προϋπολογισμό είναι η μείωση των ιδίων πόρων που προέρχονται από δασμούς ύψους περίπου 5 εκατ. EUR ετησίως.
               
            
            
               5.ΑΛΛΑ ΣΤΟΙΧΕΙΑ
            
            
               
                  Ουδέν.
               
            
            
               2017/0021 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη Μεικτή Επιτροπή ΕΕ-Mεξικού όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
         
         
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 σε συνδυασμό με το άρθρο 218 παράγραφος 9
                  1
               ,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η κοινή δήλωση V
                  2
                στην απόφαση αριθ. 2/2000 του Μεικτού Συμβουλίου ΕΚ-Μεξικού
                  3
                που συστάθηκε δυνάμει της συμφωνίας οικονομικής εταιρικής σχέσης, πολιτικού συντονισμού και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, η οποία υπεγράφη στις Βρυξέλλες στις 8 Δεκεμβρίου 1997
                  4
                προβλέπει ότι η Μεικτή Επιτροπή ΕΚ–Μεξικού που συστάθηκε δυνάμει της εν λόγω συμφωνίας πρέπει να εξετάσει την ανάγκη παράτασης πέραν της 30ής Ιουνίου 2003 της εφαρμογής των κανόνων καταγωγής που ορίζονται στις σημειώσεις 2 και 3 του προσαρτήματος IIα) του παραρτήματος III της απόφασης 2/2000. Η εν λόγω εξέταση αφορά τους ειδικούς κανόνες ανά προϊόν του προσαρτήματος ΙΙ στο παράρτημα ΙΙΙ της απόφασης αριθ. 2/2000 για ορισμένα χημικά προϊόντα που υπάγονται στις κλάσεις 2914 και 2915 του Εναρμονισμένου Συστήματος.
            
            
               (2)Στις 17 Σεπτεμβρίου 2010 η Μεικτή Επιτροπή εξέδωσε την απόφαση αριθ. 1/2010
                  5
                με την οποία παρατείνεται η εφαρμογή των κανόνων καταγωγής που θεσπίζονται στις εν λόγω σημειώσεις για τρίτη φορά. Η απόφαση αριθ. 1/2010 εφαρμόζεται έως τις 30 Ιουνίου 2014.
            
            
               (3)Θεωρείται σκόπιμο να παραταθεί, προσωρινά, η εφαρμογή των κανόνων καταγωγής που θεσπίστηκαν στις σημειώσεις 2 και 3 του προσαρτήματος IIα) του παραρτήματος III της απόφασης αριθ. 2/2000, με ισχύ από την 1η Ιουλίου 2014 έως τις 31 Δεκεμβρίου 2019, σύμφωνα με τις αρχές της επικαιροποίησης της συμφωνίας μεταξύ του Μεξικού και της Ευρωπαϊκής Ένωσης για την εξασφάλιση της συνέχειας με μελλοντικούς ειδικούς κανόνες ανά προϊόν.
            
            
               (4)Επειδή η παράταση εφαρμογής των κανόνων καταγωγής που θεσπίστηκαν στις σημειώσεις 2 και 3 του προσαρτήματος IIα) του παραρτήματος III της απόφασης αριθ. 2/2000 που χορηγήθηκε με την απόφαση αριθ. 1/2010 έληξε στις 30 Ιουνίου 2014, θεωρείται σκόπιμο η νέα παράταση να εφαρμοστεί αναδρομικά από την 1η Ιουλίου 2014, ώστε να αποφευχθεί τυχόν διαταραχή των υφιστάμενων οικονομικών συνθηκών. 
            
            
               (5)Για να καταστεί δυνατή η αναδρομική εφαρμογή, η προθεσμία προσκόμισης απόδειξης καταγωγής υπό μορφή πιστοποιητικού κυκλοφορίας εμπορευμάτων EUR.1 ή δήλωσης τιμολογίου θα πρέπει να παραταθεί από 2 σε 3 έτη για τα σχετικά χημικά προϊόντα που εισήχθησαν στην Ένωση το διάστημα από 1ης Ιουλίου 2014 έως 30 Ιουνίου 2015. 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               1. Η θέση που πρέπει να ληφθεί εξ ονόματος της Ένωσης στο πλαίσιο της Μεικτής Επιτροπής Ευρωπαϊκής Ένωσης-Μεξικού σχετικά με το παράρτημα ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000, βασίζεται στο σχέδιο απόφασης της Μεικτής Επιτροπής Ευρωπαϊκής Ένωσης-Μεξικού που επισυνάπτεται στην παρούσα απόφαση.
            
            
               2. Οι εκπρόσωποι της Ένωσης στη Μεικτή Επιτροπή Ευρωπαϊκής Ένωσης-Μεξικού μπορούν να συμφωνήσουν ήσσονος σημασίας τροποποιήσεις του σχεδίου απόφασης της Μεικτής Επιτροπής Ευρωπαϊκής Ένωσης-Μεξικού που αναφέρονται στην παράγραφο 1 χωρίς περαιτέρω απόφαση του Συμβουλίου.
            
            
               Άρθρο 2
            
            
               Μετά την έγκρισή της, η απόφαση της Μεικτής Επιτροπής Ευρωπαϊκής Ένωσης-Μεξικού όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού δημοσιεύεται στην Επίσημη Εφημερίδα της Ευρωπαϊκής Ένωσης.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
            
               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               1.1.Τίτλος της πρότασης
            
         
         
            
               1.2.Σχετικός/-οί τομέας/-είς πολιτικής στη δομή ΔΒΔ/ΠΒΔ
            
            
               1.3.Χαρακτήρας της πρότασης
            
            
               1.4.Στόχος/-οι
            
            
               1.5.Αιτιολόγηση της πρότασης
            
            
               1.6.Διάρκεια και δημοσιονομικές επιπτώσεις
            
            
               1.7.Προβλεπόμενος/-οι τρόπος/-οι διαχείρισης
            
            
               2.ΜΕΤΡΑ ΔΙΑΧΕΙΡΙΣΗΣ 
            
            
               2.1.Διατάξεις στον τομέα της παρακολούθησης και της υποβολής εκθέσεων
            
            
               2.2.Σύστημα διαχείρισης και ελέγχου
            
            
               2.3.Μέτρα για την πρόληψη περιπτώσεων απάτης και παρατυπίας
            
            
               3.ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 
            
            
               3.1.Τομέας/-είς του πολυετούς δημοσιονομικού πλαισίου και γραμμή/-ές δαπανών του προϋπολογισμού που επηρεάζονται
            
            
               3.2.Εκτιμώμενες επιπτώσεις στις δαπάνες
            
            
               3.2.1.Συνοπτική παρουσίαση των εκτιμώμενων επιπτώσεων στις δαπάνες 
            
            
               3.2.2.Εκτιμώμενες επιπτώσεις στις επιχειρησιακές πιστώσεις 
            
            
               3.2.3.Εκτιμώμενες επιπτώσεις στις πιστώσεις διοικητικού χαρακτήρα
            
            
               3.2.4.Συμβατότητα με το ισχύον πολυετές δημοσιονομικό πλαίσιο
            
            
               3.2.5.Συμμετοχή τρίτων μερών στη χρηματοδότηση 
            
            
               3.3.Εκτιμώμενες επιπτώσεις στα έσοδα
            
            
               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ
            
         
         
            
               1.ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 
            
            
               1.1.Τίτλος της πρότασης/πρωτοβουλίας 
            
            
               
                  Απόφαση του Συμβουλίου σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη Μεικτή Επιτροπή ΕΕ-Mεξικού όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
               
            
            
               1.2.Σχετικός/-οί τομέας/-είς πολιτικής στη δομή ΔΒΔ/ΠΒΔ
                  6
                
            
            
               
                  Γραμμή εσόδων. Κεφάλαιο 12 (Τελωνειακοί δασμοί και λοιποί δασμοί που αναφέρονται στο άρθρο 2 παράγραφος 1 στοιχείο α) της απόφασης 2007/436/ΕΚ, ΕΥΡΑΤΟΜ)
               
            
            
               1.3.Χαρακτήρας της πρότασης/πρωτοβουλίας 
            
            
               ☒ Η πρόταση/πρωτοβουλία αφορά νέα δράση 
            
            
               ◻ Η πρόταση/πρωτοβουλία αφορά νέα δράση μετά από πιλοτικό έργο/προπαρασκευαστική δράση
                  7
                
            
            
               ◻ Η πρόταση/πρωτοβουλία αφορά την παράταση υφιστάμενης δράσης 
            
            
               ◻ Η πρόταση/πρωτοβουλία αφορά δράση προσανατολισμένη σε νέα δράση 
            
            
               1.4.Στόχος/-οι
            
            
               1.4.1.Ο/Οι πολυετής/-είς στρατηγικός/-οί στόχος/-οι της Επιτροπής τον/τους οποίο/-ους αφορά η πρόταση/πρωτοβουλία 
            
            
               
                  Άνευ αντικειμένου.
               
            
            
               1.4.2.Ειδικός/-οί στόχος/-οι και δραστηριότητα/-ες ΔΒΔ/ΠΒΔ 
            
            
               
                  Ειδικός στόχος αριθ.
               
               
                  Άνευ αντικειμένου
               
               
                  Σχετική/-ές δραστηριότητα/-ες ΔΒΔ/ΠΒΔ
               
               
                  Τελωνειακοί δασμοί
               
            
            
               1.4.3.Αναμενόμενο/-α αποτέλεσμα/-τα και επιπτώσεις
            
            
               Να προσδιοριστούν τα αποτελέσματα που θα πρέπει να έχει η πρόταση/πρωτοβουλία όσον αφορά τους/τις στοχοθετημένους/-ες δικαιούχους/ομάδες.
            
         
         
            
               
                  Το εμπόριο των εν λόγω χημικών προϊόντων των κλάσεων 2914 και 2915 του ΕΣ (Εναρμονισμένο Σύστημα), για τα οποία αλλάζουν οι ειδικοί κανόνες καταγωγής ανά προϊόν, θα αυξηθεί μεταξύ του Μεξικού και της ΕΕ.
               
            
            
               1.4.4.Δείκτες αποτελεσμάτων και επιπτώσεων 
            
            
               Να προσδιοριστούν οι δείκτες για την παρακολούθηση της υλοποίησης της πρότασης/πρωτοβουλίας.
            
            
               
                  Άνευ αντικειμένου
               
            
            
               1.5.Αιτιολόγηση της πρότασης/πρωτοβουλίας 
            
            
               1.5.1.Βραχυπρόθεσμη ή μακροπρόθεσμη κάλυψη αναγκών 
            
            
               
                  Άνευ αντικειμένου
               
            
            
               1.5.2.Προστιθέμενη αξία παρέμβασης της ΕΕ
            
            
               
                  Η πρόταση εμπίπτει στην αποκλειστική αρμοδιότητα της Ευρωπαϊκής Ένωσης.
               
            
            
               1.5.3.Διδάγματα που αποκομίστηκαν από ανάλογες εμπειρίες του παρελθόντος
            
            
               
                  Άνευ αντικειμένου
               
            
            
               1.5.4.Συμβατότητα και ενδεχόμενη συνέργεια με άλλα κατάλληλα μέσα
            
            
               
                  Άνευ αντικειμένου
               
            
            
               1.6.Διάρκεια και δημοσιονομικές επιπτώσεις 
            
            
               ☒ Πρόταση/πρωτοβουλία περιορισμένης διάρκειας 
            
            
               –☒
                     Πρόταση/πρωτοβουλία με ισχύ από 1/7/2014 έως 31/12/2019 
            
            
               –◻
                     Δημοσιονομικές επιπτώσεις από το ΕΕΕΕ μέχρι το ΕΕΕΕ 
            
            
               ◻ Πρόταση/πρωτοβουλία απεριόριστης διάρκειας
            
            
               –Περίοδος σταδιακής εφαρμογής από το ΕΕΕΕ μέχρι το ΕΕΕΕ
            
            
               –και στη συνέχεια πλήρης εφαρμογή.
            
         
         
            
               1.7.Προβλεπόμενος/-οι τρόπος/-οι διαχείρισης
                  8
                
            
            
               ◻ Άμεση διαχείριση από την Επιτροπή
            
            
               –◻ από τις υπηρεσίες της, συμπεριλαμβανομένου του προσωπικού της στις αντιπροσωπείες της Ένωσης· 
            
            
               –◻
                     από τους εκτελεστικούς οργανισμούς 
            
            
               ☒ Επιμερισμένη διαχείριση με τα κράτη μέλη 
            
            
               ◻ Έμμεση διαχείριση με ανάθεση εκτελεστικών καθηκόντων σε:
            
            
               –◻ τρίτες χώρες ή οργανισμούς που αυτές έχουν ορίσει·
            
            
               –◻ διεθνείς οργανισμούς και τις οργανώσεις τους (να προσδιοριστούν)·
            
            
               –◻την ΕΤΕπ και το Ευρωπαϊκό Ταμείο Επενδύσεων·
            
            
               –◻ τους οργανισμούς που αναφέρονται στα άρθρα 208 και 209 του δημοσιονομικού κανονισμού·
            
            
               –◻ οργανισμούς δημοσίου δικαίου·
            
            
               –◻ οργανισμούς που διέπονται από ιδιωτικό δίκαιο με αποστολή δημόσιας υπηρεσίας στον βαθμό που προσφέρουν επαρκείς οικονομικές εγγυήσεις·
            
            
               –◻ οργανισμούς που διέπονται από το ιδιωτικό δίκαιο κράτους μέλους, στους οποίους έχει ανατεθεί η εκτέλεση σύμπραξης δημόσιου και ιδιωτικού τομέα και που προσφέρουν επαρκείς οικονομικές εγγυήσεις·
            
            
               –◻ πρόσωπα επιφορτισμένα με την εκτέλεση συγκεκριμένων δράσεων στον τομέα της ΚΕΠΠΑ δυνάμει του τίτλου V της ΣΕΕ και τα οποία προσδιορίζονται στην αντίστοιχη βασική πράξη.
            
            
               –Αν αναφέρονται περισσότεροι του ενός τρόποι διαχείρισης, παρακαλείσθε να τους διευκρινίσετε στο τμήμα «Παρατηρήσεις».
            
            
               Παρατηρήσεις 
            
            
               
                  Άνευ αντικειμένου
               
            
            
               2.ΜΕΤΡΑ ΔΙΑΧΕΙΡΙΣΗΣ 
            
            
               2.1.Διατάξεις στον τομέα της παρακολούθησης και της υποβολής εκθέσεων 
            
            
               Να προσδιοριστούν η συχνότητα και οι όροι των εν λόγω διατάξεων
            
         
         
            
               
                  Άνευ αντικειμένου
               
            
            
               2.2.Σύστημα διαχείρισης και ελέγχου 
            
            
               2.2.1.Κίνδυνος/-οι που έχει/-ουν εντοπιστεί 
            
            
               
                  Δεν προσδιορίζεται κανένα
               
            
            
               2.2.2.Πληροφορίες σχετικά με το σύστημα εσωτερικού ελέγχου που έχει καθοριστεί
            
            
               
                  Άνευ αντικειμένου
               
            
            
               2.2.3.Εκτιμώμενο κόστος και όφελος των ελέγχων και αξιολόγηση του εκτιμώμενου επιπέδου κινδύνου σφάλματος 
            
            
               
                  Άνευ αντικειμένου
               
            
            
               2.3.Μέτρα για την πρόληψη περιπτώσεων απάτης και παρατυπίας 
            
            
               Να προσδιοριστούν τα ισχύοντα ή τα προβλεπόμενα μέτρα πρόληψης και προστασίας
            
            
               
                  Άνευ αντικειμένου
               
            
            
               3.ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 
            
            
               3.1.Τομέας/-είς του πολυετούς δημοσιονομικού πλαισίου και γραμμή/-ές δαπανών του προϋπολογισμού που επηρεάζονται 
            
            
               Άνευ αντικειμένου
            
            
               3.2.Εκτιμώμενες επιπτώσεις στις δαπάνες 
            
            
               3.2.1.Συνοπτική παρουσίαση των εκτιμώμενων επιπτώσεων στις δαπάνες
            
            
               Άνευ αντικειμένου
            
            
               3.2.2.Εκτιμώμενες επιπτώσεις στις επιχειρησιακές πιστώσεις 
            
            
               –☒Η πρόταση/πρωτοβουλία δεν συνεπάγεται τη χρήση επιχειρησιακών πιστώσεων 
            
            
               –◻
                     Η πρόταση/πρωτοβουλία συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω:
            
         
         
            
               3.2.3.Εκτιμώμενες επιπτώσεις στις πιστώσεις διοικητικού χαρακτήρα
            
            
               3.2.3.1.Συνοπτική παρουσίαση 
            
            
               –☒
                     Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού χαρακτήρα. 
            
            
               –◻
                     Η πρόταση/πρωτοβουλία συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κατωτέρω:
            
            
               3.2.3.2.Εκτιμώμενες ανάγκες σε ανθρώπινους πόρους
            
            
               –☒
                     Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων. 
            
            
               –◻
                     Η πρόταση/πρωτοβουλία συνεπάγεται τη χρησιμοποίηση ανθρώπινων πόρων, όπως εξηγείται κατωτέρω:
            
            
               3.2.4.Συμβατότητα με το ισχύον πολυετές δημοσιονομικό πλαίσιο 
            
            
               –☒
                     Η πρόταση/πρωτοβουλία είναι συμβατή με τον ισχύον πολυετές δημοσιονομικό πλαίσιο.
            
            
               –◻
                     Η πρόταση/πρωτοβουλία απαιτεί αναπρογραμματισμό του σχετικού τομέα του πολυετούς δημοσιονομικού πλαισίου.
            
            
               
                  Να εξηγηθεί ο απαιτούμενος αναπρογραμματισμός, με προσδιορισμό των σχετικών γραμμών του προϋπολογισμού και των αντίστοιχων ποσών.
               
               
                  Άνευ αντικειμένου
               
            
            
               –◻
                     Η πρόταση/πρωτοβουλία απαιτεί τη χρησιμοποίηση του μέσου ευελιξίας ή την αναθεώρηση του πολυετούς δημοσιονομικού πλαισίου.
            
            
               
                  Να εξηγηθεί η ανάγκη, με προσδιορισμό των σχετικών τομέων και γραμμών του προϋπολογισμού, καθώς και των αντίστοιχων ποσών.
               
               
                  Άνευ αντικειμένου
               
            
            
               3.2.5.Συμμετοχή τρίτων μερών στη χρηματοδότηση 
            
            
               –Η πρόταση/πρωτοβουλία δεν προβλέπει συγχρηματοδότηση από τρίτα μέρη. 
            
            
               3.3.Εκτιμώμενες επιπτώσεις στα έσοδα 
            
            
               –◻
                     Η πρόταση/πρωτοβουλία δεν έχει δημοσιονομικές επιπτώσεις στα έσοδα.
            
            
               –☒
                     Η πρόταση/πρωτοβουλία έχει τις δημοσιονομικές επιπτώσεις που περιγράφονται κατωτέρω:
            
         
         
            
               
               στους ιδίους πόρους 
            
            
               
               στα διάφορα έσοδα 
            
            
               Σε εκατ. EUR (με τρία δεκαδικά ψηφία)
            
            
                     
                        Γραμμή εσόδων του προϋπολογισμού:
                     
                  
                  
                     
                        Διαθέσιμες πιστώσεις για το τρέχον οικονομικό έτος
                     
                  
                  
                     
                        Επιπτώσεις της πρότασης/πρωτοβουλίας
                           9
                        
                     
                  
               
                     
                  
                  
                     
                  
                  
                     
                        Έτος
                        N
                     
                  
                  
                     
                        Έτος
                        N+1
                     
                  
                  
                     
                        Έτος
                        N+2
                     
                  
                  
                     
                        Έτος
                        N+3
                     
                  
                  
                     
                        Έτος
                        N+4
                     
                  
                  
                     
                        Έτος
                        N+5
                     
                  
                  
                     
                        Σύνολο
                     
                  
               
                     
                        Άρθρο 120
                     
                  
                  
                     
                        20 000 500 000
                     
                  
                  
                     
                        -2,5
                     
                  
                  
                     
                        -5
                     
                  
                  
                     
                        -5
                     
                  
                  
                     
                        -5
                     
                  
                  
                     
                        -5
                     
                  
                  
                     
                        -5
                     
                  
                  
                     
                        -27,5
                     
                  
               
               Για τα διάφορα έσοδα «για ειδικό προορισμό», να προσδιοριστεί(-ούν) η(οι) γραμμή(-ές) δαπανών του προϋπολογισμού που επηρεάζονται.
            
            
               
                  Άνευ αντικειμένου
               
            
            
               Να προσδιοριστεί η μέθοδος υπολογισμού των επιπτώσεων στα έσοδα.
            
            
               
                  Για ορισμένα χημικά προϊόντα των κλάσεων 2914 και 2915 του ΕΣ που εισάγονται από το Μεξικό καταβάλλεται δασμός 5,5 % του μάλλον ευνοούμενου κράτους (ΜΕΚ). Η αλλαγή των ειδικών κανόνων καταγωγής ανά προϊόν θα επέτρεπε την εισαγωγή των εν λόγω χημικών ουσιών με προτιμησιακό δασμό ύψους 0%. 
               
            
         
         
            
                  
                     (1)
                  ΕΕ C 326 της 26.10.2012, σ. 146.
               
               
                  
                     (2)
                  ΕΕ L 245 της 29.9.2000, σ.1167.
               
               
                  
                     (3)
                  ΕΕ L 245 της 29.9.2000, σ.1, πρβλ. ΕΕ L 157 της 30.6.2000, σ.10 
               
               
                  
                     (4)
                  ΕΕ L 276 της 28.10.2000, σ. 45.
               
               
                  
                     (5)
                  ΕΕ L 277 της 21.10.2010, σ. 30.
               
               
                  
                     (6)
                  ΔΒΔ: διαχείριση βάσει δραστηριοτήτων· ΠΒΔ: προϋπολογισμός βάσει δραστηριοτήτων.
               
               
                  
                     (7)
                  Όπως αναφέρεται στο άρθρο 54 παράγραφος 2 στοιχεία α) ή β) του δημοσιονομικού κανονισμού.
               
               
                  
                     (8)
                  Οι λεπτομέρειες σχετικά με τους τρόπους διαχείρισης, καθώς και οι παραπομπές στον δημοσιονομικό κανονισμό είναι διαθέσιμες στον ιστότοπο BudgWeb: 
                  
                     http://www.cc.cec/budg/man/budgmanag/budgmanag_en.html
                  
               
               
                  
                     (9)
                  Όσον αφορά τους παραδοσιακούς ιδίους πόρους (δασμούς, εισφορές ζάχαρης), τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25% για έξοδα είσπραξης.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 8.2.2017
            COM(2017) 65 final
            ΠΑΡΑΡΤΗΜΑ
            στην
            Πρόταση απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη Μεικτή Επιτροπή ΕΕ-Mεξικού όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
            
               
         
         
            
            
               ΑΠΟΦΑΣΗ αριθ. X/XXXX ΤΗΣ ΜΕΙΚΤΗΣ ΕΠΙΤΡΟΠΗΣ ΕΥΡΩΠΑΪΚΗΣ ΕΝΩΣΗΣ -ΜΕΞΙΚΟΥ
            
            
            
               της XX XXXXXX XXXX
            
            
            
               όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000, σχετικά όσον αφορά τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
            
            
            
               Η ΜΕΙΚΤΗ ΕΠΙΤΡΟΠΗ, 
            
            
            
               Έχοντας υπόψη την απόφαση αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000 (εφεξής αποκαλούμενη «απόφαση αριθ. 2/2000»), και το παράρτημά της ΙΙΙ, και ιδίως το άρθρο 38, 
            
            
            
               Εκτιμώντας τα ακόλουθα:
            
            
               (1) 
                     Το παράρτημα III της απόφασης αριθ. 2/2000 ορίζει τους κανόνες καταγωγής για τα καταγόμενα από την επικράτεια των μερών της συμφωνίας προϊόντα. 
            
            
               (2) 
                     Οι ειδικοί κανόνες καταγωγής ανά προϊόν που θεσπίζονται στο προσάρτημα ΙΙ του παραρτήματος ΙΙΙ της απόφασης αριθ. 2/2000 για τα προϊόντα που υπάγονται στις κλάσεις 2914 και 2915 του Εναρμονισμένου Συστήματος θα πρέπει να τροποποιηθούν ώστε να καταστεί δυνατή η προσωρινή εφαρμογή από την 1η Ιουλίου 2014 έως τις 31 Δεκεμβρίου 2019 των ειδικών κανόνων καταγωγής ανά προϊόν που θεσπίζονται στις σημειώσεις 2 και 3 του προσαρτήματος IIα) του παραρτήματος III της απόφασης αριθ. 2/2000 και να επικαιροποιηθούν ώστε να καταστεί δυνατή η εφαρμογή επικαιροποιημένων ειδικών κανόνων καταγωγής ανά προϊόν σύμφωνα με πρόσφατες εμπορικές συμφωνίες. Κρίνεται σκόπιμο να εφαρμοστεί νέα παράταση αναδρομικά από την 1η Ιουλίου 2014, ώστε να αποφευχθεί τυχόν διαταραχή των υφιστάμενων οικονομικών συνθηκών.
            
            
               (3) 
                     Το προσάρτημα V του παραρτήματος ΙΙΙ της απόφασης αριθ. 2/2000 ορίζει την προθεσμία έως την οποία κάθε συμβαλλόμενο μέρος πρέπει να κάνει δεκτά τα πιστοποιητικά κυκλοφορίας EUR.1 που εκδόθηκαν αναδρομικά, όπως προβλέπεται στο άρθρο 17 παράγραφος 3 του εν λόγω παραρτήματος, ή ο εξαγωγέας να υποβάλει δήλωση τιμολογίου στις τελωνειακές αρχές του συμβαλλόμενου μέρους εισαγωγής μετά την εξαγωγή των προϊόντων, όπως προβλέπεται στο άρθρο 20 παράγραφος 6 του παραρτήματος III της απόφασης αριθ. 2/2000. 
            
            
               (4) 
                     Για προϊόντα που εμπίπτουν στις κλάσεις 2914 και 2915 του Εναρμονισμένου Συστήματος και εισήχθησαν στην ΕΕ το διάστημα από την 1η Ιουλίου 2014 έως τις 30 Ιουνίου 2015, η προθεσμία υποβολής θα πρέπει να παραταθεί κατά τρία έτη, προκειμένου να ληφθούν υπόψη οι αναδρομικές τροποποιήσεις των ειδικών κανόνων καταγωγής ανά προϊόν όσον αφορά τα εν λόγω προϊόντα. 
            
            
               (5)
                     Ο τίτλος του προσαρτήματος V του παραρτήματος ΙΙΙ της απόφασης αριθ. 2/2000 θα πρέπει να τροποποιηθεί προκειμένου να ευθυγραμμιστεί με την τροποποιημένη προθεσμία και με το άρθρο 17 παράγραφος 3 και το άρθρο 20 παράγραφος 6 του παραρτήματος ΙΙΙ της απόφασης αριθ. 2/2000.
            
            
               (6)
                     Συνεπώς, το παράρτημα ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού θα πρέπει να τροποποιηθεί αναλόγως,
            
            
         
         
            
               ΑΠΟΦΑΣΙΖΕΙ: 
            
            
            
               Άρθρο 1
            
            
            
               1. Το προσάρτημα ΙΙ του παραρτήματος ΙΙΙ της απόφασης αριθ. 2/2000 τροποποιείται σύμφωνα με τις διατάξεις του παραρτήματος Ι της παρούσας απόφασης.
            
            
            
               2. Το προσάρτημα V του παραρτήματος ΙΙΙ της απόφασης αριθ. 2/2000 τροποποιείται σύμφωνα με τις διατάξεις του παραρτήματος II της παρούσας απόφασης.
            
            
            
               Άρθρο 2
            
            
            
               Η παρούσα απόφαση αρχίζει να ισχύει 45 ημέρες μετά την επομένη της έκδοσής της.
            
            
            
               Εφαρμόζεται από την 1η Ιουλίου 2014.
            
            
            
            
               Έγινε στις XXXX, XX XXXX 2017
            
            
            
            
            
               Για τη Μεικτή Επιτροπή
            
         
         
            
               ΠΑΡΑΡΤΗΜΑ I
            
            
            
               Το προσάρτημα ΙΙ του παραρτήματος ΙΙΙ της απόφασης αριθ. 2/2000 τροποποιείται ως εξής:
            
            
               (1)
                      προστίθεται η ακόλουθη καταχώριση:
            
            
                     
                        «Κλάση ΕΣ
                     
                  
                  
                     
                        Περιγραφή προϊόντος
                     
                  
                  
                     
                        Επεξεργασία ή κατεργασία που διεξήχθη σε μη καταγόμενες ύλες, η οποία προσδίδει τον χαρακτήρα καταγόμενου προϊόντος
                     
                  
               
                     
                        (1)
                     
                  
                  
                     
                        (2)
                     
                  
                  
                     
                        (3) ή (4)
                     
                  
               
                     
                        ex 2914*
                     
                  
                  
                     
                        Διακετονοαλκοόλη
                     
                     
                        Μεθυλοϊσοβουτυλοκετόνη
                     
                     
                        Οξείδιο του μεσιτυλενίoυ
                     
                  
                  
                     
                        Παρασκευή από ακετόνη
                     
                  
                  
                     
                        Παρασκευή κατά την οποία πραγματοποιείται χημική αντίδραση**
                     
                  
               
               
            
            
               * Εφαρμόζεται από την 1η Ιουλίου 2014 έως τις 31 Δεκεμβρίου 2019.
            
            
               ** Η «χημική αντίδραση» είναι μια διεργασία (περιλαμβανομένης της βιοχημικής) η οποία παράγει ένα μόριο με νέα δομή, διασπώντας τους ενδομοριακούς δεσμούς και σχηματίζοντας νέους ενδομοριακούς δεσμούς ή μεταβάλλοντας τη χωρική διάταξη των ατόμων μέσα στο μόριο.
            
            
               Οι ακόλουθες μέθοδοι δεν πρέπει να λαμβάνονται υπόψη για λόγους καταγωγής:
            
            
               α)η διάλυση στο νερό ή σε άλλα διαλυτικά·
            
            
               β)η απομάκρυνση διαλυτών, συμπεριλαμβανομένου του διαλυτικού νερού· ή
            
            
               γ)η προσθήκη ή η απομάκρυνση του νερού κρυστάλλωσης.»
            
            
            
               (2)
                     η καταχώριση στην κλάση 2915 του ΕΣ αντικαθίσταται από το ακόλουθο κείμενο:
            
            
            
                     
                        «Κλάση ΕΣ
                     
                  
                  
                     
                        Περιγραφή προϊόντος
                     
                  
                  
                     
                        Επεξεργασία ή κατεργασία που διεξήχθη σε μη καταγόμενες ύλες, η οποία προσδίδει τον χαρακτήρα καταγόμενου προϊόντος
                     
                  
               
                     
                        (1)
                     
                  
                  
                     
                        (2)
                     
                  
                  
                     
                        (3) ή (4)
                     
                  
               
                     
                        2915*
                     
                  
                  
                     
                        Οξέα μονοκαρβοξυλικά άκυκλα κορεσμένα και οι ανυδρίτες, τα αλογονίδια, τα υπεροξείδια και τα υπεροξέα τους· τα αλογονωμένα, σουλφονωμένα, νιτρωμένα ή νιτροδωμένα παράγωγά τους:
                     
                  
                  
                     
                        Παρασκευή από ύλες οποιασδήποτε κλάσης. Ωστόσο, η αξία όλων των χρησιμοποιούμενων υλών των κλάσεων 2915 και 2916 δεν πρέπει να υπερβαίνει το 20 % της εργοστασιακής τιμής του προϊόντος
                     
                  
                  
                     
                        Παρασκευή κατά την οποία η αξία όλων των χρησιμοποιούμενων υλών δεν υπερβαίνει το 40% της εργοστασιακής τιμής του προϊόντος
                     
                  
               
                     
                  
                  
                     
                        Οξικός ανυδρίτης, οξικός αιθυλεστέρας και οξικός n-βουτυλεστέρας, οξικό βινύλιο, οξικός ισοπροπυλεστέρας και οξικός μεθυλαμυλεστέρας, μονο-, δι- ή τριχλωροοξικά οξέα, τα άλατα και οι εστέρες τους
                     
                  
                  
                     
                        Παρασκευή από ύλες οποιασδήποτε κλάσης. Ωστόσο, η αξία όλων των χρησιμοποιούμενων υλών της κλάσης 2916 δεν πρέπει να υπερβαίνει το 20 % της εργοστασιακής τιμής του προϊόντος
                     
                  
                  
                     
                        Παρασκευή κατά την οποία πραγματοποιείται χημική αντίδραση*
                     
                  
               
               
            
            
               * 
                     Εφαρμόζεται από την 1η Ιουλίου 2014 έως τις 31 Δεκεμβρίου 2019.
            
            
               ** Η «χημική αντίδραση» είναι μια διεργασία (περιλαμβανομένης της βιοχημικής) η οποία παράγει ένα μόριο με νέα δομή, διασπώντας τους ενδομοριακούς δεσμούς και σχηματίζοντας νέους ενδομοριακούς δεσμούς ή μεταβάλλοντας τη χωρική διάταξη των ατόμων μέσα στο μόριο.
            
            
               Οι ακόλουθες μέθοδοι δεν πρέπει να λαμβάνονται υπόψη για λόγους καταγωγής:
            
         
         
            
               α)
                     η διάλυση στο νερό ή σε άλλα διαλυτικά·
            
            
               β)
                     η απομάκρυνση διαλυτών, συμπεριλαμβανομένου του διαλυτικού νερού· ή
            
            
               γ)
                     η προσθήκη ή η απομάκρυνση του νερού κρυστάλλωσης.»
            
            
            
               
            
            
               ΠΑΡΑΡΤΗΜΑ II
            
            
            
               Το προσάρτημα V του παραρτήματος ΙΙΙ της απόφασης αριθ. 2/2000 τροποποιείται ως εξής:
            
            
            
               «Προσάρτημα V
            
            
            
               ΠΡΟΘΕΣΜΙΑ ΑΠΟΔΟΧΗΣ ΑΠΟ ΤΗΝ ΤΕΛΩΝΕΙΑΚΗ ΑΡΧΗ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ ΕΜΠΟΡΕΥΜΑΤΩΝ EUR.1 ΕΚΔΟΘΕΝΤΟΣ ΑΝΑΔΡΟΜΙΚΑ ΣΥΜΦΩΝΑ ΜΕ ΤΟ ΑΡΘΡΟ 17 ΠΑΡΑΓΡΑΦΟΣ 3 ΤΟΥ ΠΑΡΑΡΤΗΜΑΤΟΣ III ΚΑΙ ΥΠΟΒΟΛΗΣ ΔΗΛΩΣΗΣ ΤΙΜΟΛΟΓΙΟΥ ΣΥΜΦΩΝΑ ΜΕ ΤΟ ΑΡΘΡΟ 20 ΠΑΡΑΓΡΑΦΟΣ 6 ΤΟΥ ΕΝ ΛΟΓΩ ΠΑΡΑΡΤΗΜΑΤΟΣ 
            
            
            
            
               1. Για τις εισαγωγές στην Ευρωπαϊκή Ένωση: Η προθεσμία είναι δύο έτη από την ημερομηνία εισαγωγής των προϊόντων τα οποία αφορά το πιστοποιητικό κυκλοφορίας EUR.1. Για τα προϊόντα που υπάγονται στις κλάσεις ex 2914 και 2915 του ΕΣ, όπως αναφέρονται στο προσάρτημα II, τα οποία εισήχθησαν στην Ευρωπαϊκή Ένωση από την 1η Ιουλίου 2014 έως τις 30 Ιουνίου 2015, η προθεσμία είναι τρία έτη από την ημερομηνία εισαγωγής των προϊόντων τα οποία αφορά το πιστοποιητικό κυκλοφορίας EUR.1.
            
            
            
               2. Για τις εισαγωγές στο Μεξικό: Η προθεσμία είναι ένα έτος από την ημερομηνία εισαγωγής των προϊόντων τα οποία αφορά το πιστοποιητικό κυκλοφορίας EUR.1.»